hotchpotch/miracl-hf-unified huggingface dataset:
জালুখালি নদী
জালুখালি নদী বা চলতি নদী বা জালুখালী নদী বাংলাদেশ-ভারতের একটি আন্তঃসীমান্ত নদী। নদীটি ভারতের মেঘালয় রাজ্যের পশ্চিম খাসি পাহাড় জেলা ও দক্ষিণ পশ্চিম খাসি পাহাড় জেলা এবং বাংলাদেশের সুনামগঞ্জ জেলার বিশ্বম্ভরপুর উপজেলা ও সুনামগঞ্জ সদর উপজেলার একটি নদী।
নদীটির দৈর্ঘ্য ১৪ কিলোমিটার, প্রস্থ ২০১ মিটার এবং অববাহিকার আয়তন ৩০ বর্গকিলোমিটার। বাংলাদেশ পানি উন্নয়ন বোর্ড বা "পাউবো" কর্তৃক জালুখালি নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৩২।
জালুখালি নদীটির প্রকৃতি সর্পিলাকার। এই নদীতে ১২ মাস পানিপ্রবাহ থাকে। জানুয়ারি- ফেব্রুয়ারি মাসে কম প্রবাহ থাকে, যার আনুমানিক পরিমাণ ৩০ ঘনসেন্টিমিটার/সেকেন্ড। কিন্তু জুলাই আগস্টে এই পরিমাণ বৃদ্ধি পেয়ে ৭৫০ ঘসেন্টিমিটার/সেকেন্ড পৌঁছায়। নদীটিতে জোয়ার ভাটার প্রভাব নেই। বর্ষায় সাধারণত বন্যা হ্লেই নদীর পাড় ভেসে পার্শ্ববর্তী বাড়িঘর ফসলের ক্ষতি সাধিত হয়।
জালুখালি নদী ভারতের খাসিয়া জৈন্তিয়া পাহাড় হতে উৎপত্তি হয়ে দক্ষিণমুখে প্রবাহিত হয়ে বাংলাদেশের সুনামগঞ্জ জেলার বিশ্বম্ভরপুর উপজেলা ও সুনামগঞ্জ সদর উপজেলার সুরমা নদীতে মিলেছে। এই নদীর পাড়ে গুরুত্বপূর্ণ দুটি বাজার হলো ঝিনারপুর ও মনিপুর হাট।
নয়াগাঙ নদী
নয়াগাঙ নদী বা খাসিয়ামারা নদী বাংলাদেশ-ভারতের একটি আন্তঃসীমান্ত নদী। নদীটি ভারতের মেঘালয় এবং বাংলাদেশের উত্তর-পূর্বাঞ্চলের সুনামগঞ্জ জেলার একটি নদী। নদীটির দৈর্ঘ্য ২০ কিলোমিটার, গড় প্রস্থ ৩৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক নয়াগাঙ নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৪৪।
নয়াগাঙ নদী অববাহিকার আয়তন ৩০ বর্গকিলোমিটার। নদীটির সর্বোচ্চ গভীরতা ৫ মিটার, এই গভীরতা উরুরগাঁও থেকে পরিমাপকৃত। এই নদীতে ১২ মাস পানিপ্রবাহ থাকে। ফেব্রুয়ারিতে কম প্রবাহ থাকে, তখন প্রবাহের পরিমাণ ১ ঘনমিটার/সেকেন্ড হয়। কিন্তু জুলাই-আগস্টে এই পরিমাণ বৃদ্ধি পেয়ে ৫০০ ঘসেন্টিমিটার/সেকেন্ড পৌঁছায়। নদীটিতে জোয়ার ভাটার প্রভাব নেই। এই নদীর তীরে টেংরাটিলা অবস্থিত।
নয়াগাঙ নদী ভারতের খাসিয়া জৈন্তিয়া পাহাড় হতে উৎপত্তি হয়ে বাংলাদেশের সুনামগঞ্জ জেলার দোয়ারাবাজার দিয়ে বাংলাদেশে প্রবেশ করেছে। তারপর ১০ কিলোমিটার পথ অতিক্রম করে সুরমা নদীতে মিলেছে।
উমিয়াম নদী
উমিয়াম নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের সুনামগঞ্জ জেলার একটি নদী। নদীটির দৈর্ঘ্য ১৬ কিলোমিটার, গড় প্রস্থ ৪৫২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক উমিয়াম নদীর প্রদত্ত পরিচিতি নম্বর উত্তর-পূর্বাঞ্চলের নদী নং ০৬। উমিয়াম নদীর গভীরতা ৮ মিটার এবং অববাহিকার আয়তন ৪৮ বর্গকিলোমিটার।
উমিয়াম নদী ভারতের খাসিয়া জৈন্তিয়া পাহাড় হতে উৎপত্তি হয়ে বাংলাদেশের সুনামগঞ্জ জেলার ছাতকের দোয়ারাবাজার দিয়ে বাংলাদেশে প্রবেশ করেছে। তারপর ছাতকের সুরমা নদীতে প্রবেশ করেছে।
এই নদীতে সারা বছরই পানিপ্রবাহ থাকে। শুষ্ক মৌসুমে ফেব্রুয়ারি-মার্চের দিকে প্রবাহের গভীরতা কমে গিয়ে ২.৫ মিটার পর্যন্ত থাকে। তবে বর্ষা মৌসুমে জুন-আগস্টে এই পরিমাণ বৃদ্ধি পেয়ে ৮ মিটার পর্যন্ত পৌঁছায়। নদীটিতে জোয়ার ভাটার প্রভাব নেই।
উমিয়াম নদীর তীরে ছাতক শহর অবস্থিত।
যাদুকাটা নদী
যাদুকাটা নদী বা যদুকাটা নদী বা জাদুকাটা-রক্তি নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের সুনামগঞ্জ জেলার একটি নদী। নদীটির দৈর্ঘ্য ৩৭ কিলোমিটার, গড় প্রস্থ ৫৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক যাদুকাটা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৭২।
যাদুকাটা নদীর গভীরতা ৮ মিটার এবং অববাহিকার আয়তন ১২৫ বর্গকিলোমিটার। এই নদীতে সারা বছরই পানিপ্রবাহ থাকে। তবে সাধারণত স্বল্প বন্যায় নদীর দুকুল প্লাবিত হয়।
যাদুকাটা নদী ভারতের খাসিয়া জৈন্তিয়া পাহাড় হতে উৎপত্তি হয়ে বাংলাদেশের সুনামগঞ্জ জেলার বিশ্বম্ভরপুরে বাংলাদেশে প্রবেশ করেছে। পরে তাহিরপুরের মধ্যে নদীটি প্রবেশ করে ঈষৎ দক্ষিণ-পূর্বমুখী হয়ে একেবেকে পুনরায় বিশ্বম্ভরপুরে প্রবেশ করেছে। বিশ্বম্ভরপুর থেকে দক্ষিণ দিকে প্রবাহিত হয়ে জামালগঞ্জ উপজেলা শহরের নিকট নয়া সুরমা নদীর সাথে মিলিত হয়েছে। এই নদীর তীরে অবস্থিত আনোয়ারপুর ও দুর্লভপুর নদীবন্দর।
পোখরা বিমানবন্দর
পোখরা বিমানবন্দর , নেপালের পোখরাতে অবস্থিত একটি অভ্যন্তরীণ বিমানবন্দর। এই বিমানবন্দর প্রতিষ্ঠিত হয় ৪ জুলাই, ১৯৫৮ সালে এবং সরকার (নেপাল বেসামরিক বিমান চলাচল কর্তৃপক্ষ) এটি পরিচালনা করে। একাহান থেকে কাঠমান্ডু এবং জমসম- এ নিয়মিত ফ্লাইট এবং মানাং-এ মৌসুমে চলাচল করে। ভারত এবং নেপালের মধ্যে একটি দ্বিপাক্ষিক বিমান চলাচল চুক্তির আওতায়, পোখরাকে নেপালের দ্বিতীয় আন্তর্জাতিক বিমানবন্দরের জন্য নির্বাচন করা হয়েছে। দক্ষিণপূর্ব পোখরাতে ২০০৯ সালে নির্মাণকাজ শুরু হলেও, কাজ ধীরগতিতে এগোচ্ছে। ২০১১ সালে নেপালের বেসরকারি বিমান সংস্থা বুদ্ধ এয়ার, পোখরা থেকে ভারতের "চৌধুরী চরণ সিং আন্তর্জাতিক বিমানবন্দর" লক্ষ্ণৌতে ফ্লাইট চালু করে, এবং ভবিষ্যতে নতুন দিল্লির "ইন্দিরা গান্ধী আন্তর্জাতিক বিমানবন্দরে" ফ্লাইট চালুর ঘোষণা দিয়েছে।
এই বিমানবন্দরের আপ্রন অতি ক্ষুদ্র এবং একই সাথে শুধুমাত্র 8 ছোট বিমান হ্যান্ডেল করতে পারে। মূল বিমানবন্দরের সমস্যা, যেমন কুয়াশার কারণে (TIA) বিকল্প বিমানবন্দর হিসাবে পোখরা বিমানবন্দর ব্যবহৃত হয়, কিন্তু ছোট রানওয়ে এবং ঠাসা আপ্রনের কারণে তৃতীয় বিমানবন্দরে পিমান পাঠাতে হয়।
এই বিমানবন্দরের নেপাল সেনাবাহিনীর এয়ার সার্ভিসের বিমান পরিচালনার সক্ষমতা আছে।
কোফুন যুগ
আসুকা যুগ থেকে কোফুন যুগকে পৃথক করা হয় সাংস্কৃতিক বৈশিষ্ট্যের নিরিখে। কোফুন যুগে জাপানে একটি সমৃদ্ধ শিন্তো সংস্কৃতির নিদর্শন পাওয়া গেছে যেগুলি বৌদ্ধধর্মের আবির্ভাব অপেক্ষা প্রাচীন। রাজনৈতিক ক্ষেত্রে শক্তিশালী এক গোষ্ঠীর নেতা হনশুর পশ্চিমাংশ ও কিউশুর উত্তরার্ধ অধিকার করে জাপানের রাজবংশ প্রতিষ্ঠা করেন। তানেগাশিমায় প্রাপ্ত কোফুন সমাধিক্ষেত্র এবং য়াকুশিমায় প্রাপ্ত দুটি প্রাচীন শিন্তো মন্দিরের অবস্থান থেকে ধারণা করা হয় এই দ্বীপগুলি সম্ভবত য়ামাতো রাজ্যের দক্ষিণ সীমার নির্দেশক। অন্যদিকে রাজ্যটির সম্ভাব্য উত্তর সীমা ছিল বর্তমান নিইগাতার তাইনাই অঞ্চল পর্যন্ত। এখান থেকে য়ামাতো রাজ্যের প্রশাসকদের ঘনিষ্ঠ জনৈক ব্যক্তির সমাধিস্তূপ আবিষ্কার হয়েছে।
টেম্পু
টেম্পু হচ্ছে চার চাকা বিশিষ্ট এক প্রকার ইঞ্জিনচালিত যাত্রিবাহি গাড়ি। এইধরনের গাড়িতে সাধারণত ১৪টি বসার স্থান থাকে। গাড়ির যাত্রি বসার স্থানে ১২ জন এবং গাড়ির চালোকের সাথে ২ জন বসতে পারে। গাড়ির হেল্পার গাড়ির পিছনে উন্মুক্তভাবে দাড়িয়ে থাকেন এবং যাত্রিদের থেকে ভাড়া সংগ্রহ করে থাকেন। তবে যদি ভিতরে বসার জায়গা না থাকে তখন কিছু যাত্রিও হেল্পারের সাথে গাড়ির পিছনে দাড়িয়ে যাতায়ত করেন।
অন্তর্মৃত্তিকা
অন্তর্মৃত্তিকা (Subsoil) হচ্ছে পৃষ্ঠমৃত্তিকার নিচের স্তর, মাটি গঠন প্রক্রিয়ার দ্বারা যে স্তরের পলি বা শিলার মূল অবস্থার পরিবর্তন হয়েছে। মৃত্তিকা স্তর বিন্যাসের ‘খ’ স্তরকে কখনও কখনও ভুল করে অন্তর্মৃত্তিকা আখ্যায়িত করা হয়। ‘খ’ স্তরের অন্তর্তলের অন্তর্ভুক্ত স্তরে উপর থেকে এমনকি নিচ থেকেও বস্ত্তর পরিস্রুতি সংঘটিত হয়। আর্দ্র অঞ্চলে, ‘খ’ স্তরে লোহা ও অ্যালুমিনিয়াম অক্সাইড এবং সিলিকেট কাদার মতো পদার্থ সবচেয়ে বেশি সঞ্চিত হয়। শুষ্ক ও আধা শুষ্ক অঞ্চলে ওই স্তরে ক্যালসিয়াম কার্বনেট, ক্যালসিয়াম সালফেট এবং অন্যান্য লবণ বেশি জমা হয়।
ভূমির উপরিভাগ থেকে অন্তর্মৃত্তিকা দৃষ্টিগোচর হয় না এবং জমি কর্ষণের ফলেও এটা সাধারণত ক্ষতিগ্রস্ত হয় না। মাটির অনেক ব্যবহার রয়েছে যা অন্তর্মৃত্তিকার বৈশিষ্ট্যের দ্বারা প্রভাবিত হয় না। তবে অন্তর্মৃত্তিকায় শিকড় সঞ্চারণের কারণে এবং সেখানকার আর্দ্রতা ও পুষ্টির উপর কৃষি উৎপাদনের ভালমন্দ অবশ্যই নির্ভরশীল। একইভাবে অপ্রবেশ্য অন্তর্মৃত্তিকা মাঝে মাঝে পানির নিম্নমুখী প্রবাহকে বাধাগ্রস্ত করে এবং এ জলাবদ্ধতার কারণে সৃষ্ট আর্দ্রতা অধিকাংশ শস্যের বৃদ্ধির পক্ষে ক্ষতিকর।
বাংলাদেশে চুনমুক্ত বাদামি প্লাবনভূমির অন্তর্মৃত্তিকা হলদেটে-বাদামি ও মাঝারি থেকে নিরপেক্ষ অম্ল প্রবণতা-বিশিষ্ট। ধূসর প্লাবনভূমির অন্তর্মৃত্তিকা সাধারণত ১৫ থেকে ৫০ সেমি পুরু এবং নিরপেক্ষ থেকে হাল্কা ক্ষারীয় এবং পূর্ব সুরমা-কুশিয়ারা প্লাবনভূমি, চট্টগ্রাম উপকূলীয় সমতলভূমি এবং মধ্য মেঘনা প্লাবনভূমির অন্তর্মৃত্তিকা সামান্য থেকে মাঝারি অম্ল। চুনযুক্ত গাঢ় ধূসর প্লাবনভূমির অন্তর্মৃত্তিকায় (৩০-৬০ সেমি পুরু) পলির স্তরবিন্যাস সাধারণত অনুপস্থিত। অম্ল অববাহিকীয় কাদা-র অন্তর্মৃত্তিকা তীব্র থেকে সুতীব্র অম্লীয়। সিলেট এলাকার পর্বতমালাগুলি ঘেঁষে ধূসর পাদদেশীয় মাটির অন্তর্মৃত্তিকার রং অধিকতর লাল। গাঢ় লালাভ-বাদামি সোপান মাটির, লালাভ-বাদামি থেকে হলদেটে বাদামি ভঙ্গুর বা চূর্ণনীয় অন্তর্মৃত্তিকা রয়েছে। অগভীর লালাভ- বাদামি সোপান মাটির ৩০ থেকে ৬০ সেমি পুরু লাল মাটির কঠিন কর্দমযুক্ত অন্তর্মৃত্তিকা এবং হলদে-বাদামি মাটিতে সরন্ধ্র দোঅাঁশ অন্তর্মৃত্তিকা আছে। বাদামি পাহাড়ি মাটি-র অন্তর্মৃত্তিকা এক তৃতীয়াংশ থেকে এক মিটার পুরু এবং রং কড়া বাদামি থেকে হলদে বাদামির মধ্যে লাল ছোপবিশিষ্ট। বাংলাদেশের প্লাবনভূমি এলাকার অধিকাংশ মাটি, উপরিভাগ থেকে ধূসর, আধা-ধূসর ও গাঢ় ধূসর রঙের পরিবাহিত পদার্থে আচ্ছাদিত। এ সব আচ্ছাদনের ফলে উপরের মাটি নিচে স্থানান্তরের কারণে মাটিতে বিভিন্ন পদার্থের মিথস্ক্রিয়া বৃদ্ধি পায়। ফলে অন্তর্মৃত্তিকায় রঙের বৈপরীত্যও তীব্রতর হয়। প্লাবনভূমির অধিকাংশেরই অন্তর্মৃত্তিকা নিমজ্জিত অবস্থায়ও বাতান্বিত (aerated) থাকে। এমনকি পানিতে সম্পূর্ণ ডুবে থাকলেও এ বায়ু চলাচল অব্যাহত থাকে। অকর্ষিত জমিতেও অবায়ুজীবী উপরিভাগ স্তরের নিচে অন্তর্মৃত্তিকা বাতান্বিত থাকে। তাই নিমজ্জমান মাটিতে অবস্থিত ক্ষেতের (ধানসহ) শিকড়ের দ্বারাও বাতাস অন্তর্মৃত্তিকায় বাহিত হতে পারে।
রোবট ভবন
রোবট ভবন 'সাথর্ন' ব্যবসা জেলা ব্যাংকক, থাইল্যান্ডে অবস্থিত; বাড়িটি 'মার্কিন ওভারসিজ ব্যাঙ্ক' এর ব্যাংককের সদর দপ্তর।
এটি সুমিত জুমসাই কর্তৃক এশিয়া ব্যাংক এর জন্য ডিজাইন করা হয়েছে, ব্যাংকিং এ কম্পিউটারিকরণের প্রতিফলিত ঘটাতে।
পারিবারিক বিশৃঙ্খলা
পারিবারিক বিশৃঙ্খলা হলো একটি পরিবারের বিশেষ অবস্থা। পরিবারের মাধ্যমে ব্যক্তি তার সকল প্রয়োজনীয় চাহিদা পূরণ করতে চায়। কিন্তু যদি কোন কারণে পরিবারের পরিবারের সদস্যগণ তাদের দায়িত্ব কর্তব্য পালনে বার্থ হয় তখন পরিবারের মধ্যে এক ধরনের অস্বাভাবিক পরিবেশের সৃষ্টি হয়। আর এই অনাকাঙ্ক্ষিত পরিস্থিতিকেই বলা হয় পারিবারিক বিশৃঙ্খলা।
পরিবারের সদস্যদের মধ্যে সৃষ্ট বিশৃঙ্খলা হল পারিবারিক বিশৃঙ্খলা ।
বেইজিং রিভিউ
বেইজিং রিভিউ (; ) হল চীনের একমাত্র ইংরেজিতে প্রকাশিত ম্যাগাজিন। চায়না ইন্টারন্যাশনাল পাবলিশিং গ্রুপ প্রকাশিত এ ম্যাগাজিনের প্রতি সংখ্যার সার্কুলেশন ৭০,০০০ এবং "পুরো চীন এবং বিশ্বের ১৫০টি রাষ্ট্র ও বেশকিছু অঞ্চলে" এই ম্যাগাজিন যায় বলে দাবি করা হয়।"
১৯৫৮ সালের ৪ঠা মার্চ সাপ্তাহিক "পিকিং রিভিউ" নামে প্রকাশ শুরু হয় এই ম্যাগাজিনের। ঝোউ এনলাই-এর পরামর্শে "পিপলস চায়না" নামের পাক্ষিক ম্যাগাজিনের স্থলে এই ম্যাগাজিনের কথা চিন্তা করা হয়। "পিপলস চায়না" ১৯৫০ সাল থেকে ১৯৫৭'র ডিসেম্বর পর্যন্ত প্রকাশিত হয়েছিল।
শুরু থেকেই গণচীনের সরকারের সাথে পুরো বিশ্বের যোগাযোগের একটি গুরুত্বপূর্ণ মাধ্যম হিসেবে এই ম্যাগাজিন কাজ করত। এর প্রথম সংখ্যায় সম্পাদকীয়তে ম্যাগাজিনটির সম্পাদক জানান, যে ম্যাগাজিনটি "চীনের অর্থনীতি, রাজনীতি ও সাংস্কৃতিক উন্নয়ন, এবং সেইসাথে বিশ্বের সাথে চীনের সম্পর্ক ইত্যাদি বিষয় সময়ময়, যথাযথ এবং সর্বাগ্রে তথ্য সরবরাহ করতে চায়।" ১৯৭৯ সালের পত্রিকাটির নাম বদলে যায়। এ বছরের প্রথম সংখ্যা থেকেই "বেইজিং রিভিউ" হিসেবে পত্রিকাটি প্রকাশিত হতে থাকে। বৈদেশিক ভাষায় প্রকাশনার উপরে পিনয়িন বর্ণান্তরকরণ নিয়ম আরোপ করায় পত্রিকাটির নাম পরিবর্তন করা হয়।
৪ঠা মার্চ, ১৯৫৮ সালে ইংরেজিতে ম্যাগাজিনটি চালু হয়। পরবর্তীতে মার্চ, ১৯৬৩ সাল থেকে ফরাসী ও স্প্যানিশ ভাষায় দ্বি-সাপ্তাহিক হিসেবে ম্যাগাজিনটির প্রকাশ চলতে থাকে। ১৯৬৪ সালের ১লা জানুয়ারি থেকে এ ভাষাগুলোতেও সাপ্তাহিক হিসেবেই এর প্রকাশ চলতে থাকে। আগস্ট, ১৯৬৩ সালে পত্রিকাটির জাপানি ও জানুয়ারি, ১৯৬৪ সালে ইন্দোনেশীয় সংস্করণ চালু হয়। ২২শে সেপ্টেম্বর, ১৯৬৪ থেকে এর জার্মান সংস্করণ চালু হয় "পিকিং রুন্ডেসচাউ" নামে। ১৯৭০-এর শেষ দিকে আরবি সংস্করণ চালু করা হয়।
ইংরেজি ভাষায় মুদ্রিত সংস্করণ ছাড়াও চীনা, ইংরেজি, ফরাসি, জাপানি ও জার্মান ভাষায় "বেইজিং রিভিউ"র অনলাইন সংস্করণ রয়েছে। সাম্প্রতিক সময়ে এ ম্যাগাজিনটি আইপ্যাড সংস্করণের পাশাপাশি বহুভাষিক ই-ম্যাগাজিন, মোবাইল ফোন, ই-মেইল নিউজলেটার চালু করেছে। পত্রিকাটির একটি সমৃদ্ধ সংগ্রহশালাও রয়েছে। বর্তমানে প্রতিদিন গড়ে ১ মিলিয়নেরও বেশি মানুষ ওয়েবসাইটে প্রবেশ করে।
"বেইজিং রিভিউ"র সম্পাদক ও অনুবাদকেরা অধিকাংশ ক্ষেত্রেই বৈদেশিক ভাষার অন্যান্য প্রেস এবং ম্যাগাজিনের সাথে যুক্ত থাকেন।
জমসম বিমানবন্দর
জমসম বিমানবন্দর জমসম শহরের একটি বিমানবন্দর, যার অবস্থান নেপালের ঢাওয়ালগিরি অঞ্চলের মুস্তাং জেলাতে। এটি নেপালি এবং ভারতীয়দের জনপ্রিয় তীর্থস্থান, মুক্তিনাথ মন্দিরের প্রবেশপথ। এই বিমানবন্দরের নেপাল সেনাবাহিনীর এয়ার সার্ভিসের বিমান পরিচালনার সক্ষমতা আছে।
অবস্থান এবং স্বল্পদৈর্ঘের রানওয়ের জন্য এটি বিশ্বের অন্যতম বিপজ্জনক বিমানবন্দর। ২,৭০০ মিটার উচ্চতার এই বিমানবন্দর ৮,০০০ মিটার উচ্চতার পর্বত দ্বারা পরিবেষ্টিত। পোখরা এবং জমসমের মধ্যে গভীর গিরিখাদসহ অন্নপূর্ণা (৮,০৯১ মিটার) এবং ধবলগিরি(৮,১৬৭ মিটার) পর্বত আছে।
এই বিমানবন্দরের অবস্থান সমুদ্রপৃষ্ঠ থেকে উপরে। পিচের রানওয়ের এই বিমানবন্দরটি ০৬/২৪ যার পরিমাপ .
ধলা নদী
ধলা নদী বাংলাদেশ-ভারতের একটি আন্তঃসীমান্ত নদী। নদীটি ভারতের মেঘালয় এবং বাংলাদেশের উত্তর-পূর্বাঞ্চলের সিলেট জেলার একটি নদী। নদীটির দৈর্ঘ্য ৯০ কিলোমিটার, প্রস্থ ৯৪৫ মিটার, এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ধলা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৩৫।
ধলা নদী অববাহিকার আয়তন ৭০ বর্গকিলোমিটার। ধলা নদীতে জোয়ারভাটার প্রভাব নেই।
ধলা নদী ভারতের আসাম-মেঘালয় রাজ্য হতে আগত ডোবা চ্যানেল হতে উৎপন্ন হয়ে পিয়াইন নদীর মাধ্যমে সুরমা নদীতে মিশেছে। বাংলাদেশে সিলেট জেলার কোম্পানীগঞ্জ দিয়ে প্রবেশ করে পিয়াইন নদীতে মিলেছে।
গৌতম বুদ্ধ বিমানবন্দর
গৌতম বুদ্ধ বিমানবন্দর , "ভাইরালা বিমানবন্দর"' নামেও পরিচিত, নেপালের লুম্বিনী অঞ্চলের রূপন্দেহী জেলার ভাইরালা পৌরসভায় অবস্থিত একটি বিমানবন্দর। ধর্মেন্দ্র পান্ডে গৌতম বুদ্ধ বিমানবন্দরের প্রধান। এই বিমানবন্দরটিকে নেপালের দ্বিতীয় বিমানবন্দর হিসাবে, আন্তর্জাতিক বিমানবন্দরে উন্নীত করার কাজ চলছে।
এই বিমানবন্দরের অবস্থান সমুদ্রপৃষ্ঠ থেকে উপরে। পিচের তৈরি রানওয়ের ডিজাইন ১০/২৮ এবং পরিমাপ এবং বর্তমানে এটি শুধুমাত্র অভ্যন্তরীণ বিমানবন্দর হিসাবে ব্যবহৃত হচ্ছে।
এই বিমানবন্দরটি ২০১৮ সালের মধ্যে আন্তর্জাতিক বিমানবন্দরে উন্নীত করা হবে। ৩,০০০ মিটার রানওয়ে এবং ছয়টি আন্তর্জাতিক বিমান পার্কিং-এর পরিকম্পনা আছে। এশীয় উন্নয়ন ব্যাংক এই বিমানবন্দরের উন্নয়নের অর্থের যোগান দিবে ঋণ এবং সাহায্য হিসাবে যথাক্রমে $৪২.৯৬ মিলিয়ন এবং $১২.৭৫ মিলিয়ন ডলার।
পিয়াইন নদী
পিয়াইন নদী বা পিয়াইন গাং নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের সুনামগঞ্জ ও সিলেট জেলার একটি নদী।এটি ভ্রমণের জন্য বিখ্যাত। বাংলাদেশ পানি উন্নয়ন বোর্ড বা "পাউবো" কর্তৃক পিয়াইন নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৪৯।
পিয়াইন নদীটির দৈর্ঘ্য ১৪৫ কিলোমিটার। জাফলং থেকে ছাতক পর্যন্ত ৮০ কিলোমিটার পথে এর ২২টি বাঁক আছে। সিলেটের পাহাড়ি নদীর বৈশিষ্ট্যের মতো এই নদীতে পাহাড়ি ঢলে আগাম বন্যা হয়ে থাকে। বন্যার পানি পাহাড় থেকে প্রচুর পাথরও নিয়ে আসে। এই নদীতীরের শহর হলো সংগ্রামপুঞ্জি এবং প্রতাপপুর বিডিআর ক্যাম্প।
পিয়াইন নদী ভারতের আসামের ওম বা উমগট নদী থেকে উৎপত্তি লাভ করেছে। ভারতের আসাম রাজ্যের জৈন্তিয়া পাহাড় হতে উৎপত্তি হয়ে উমগট নদী দক্ষিণ দিকে প্রবাহিত হয়ে বাংলাদেশের সিলেট জেলার ছাতকের উত্তরে শনগ্রাম সীমান্তের কাছে বাংলাদেশের সুরমা নদীতে পতিত হয়েছে। প্রবেশ পথেই উমগট নদী দুই ভাগে বিভক্ত হয়েছে যার প্রধান শাখাটি পিয়াইন নদী এবং অপর শাখাটি ডাউকি বা জাফলং নামে প্রবাহিত হয়।
কোরিওলিস প্রভাব
কোরিওলিস প্রভাব বলতে পদার্থবিদ্যায় গতিশীল বস্তুসমূহের আপাত বিচ্যুতি বোঝায়। বস্তুসমূহের গতিকে এইক্ষেত্রে একটি ঘূর্ণনশীল প্রসঙ্গ কাঠামোর সাপেক্ষে বর্ণনা করা হয়। ঘড়ির কাটার দিকে ঘূর্ণনশীল প্রসঙ্গ কাঠামোতে, বস্তুর গতির দিকের বামে বিচ্যুতি ঘটে। আর ঘড়ির কাটার বিপরীত দিকে ঘূর্ণনের ক্ষেত্রে, বিচ্যুতি ঘটে ডানে। যদিও অনেকেই এই ঘটনা ইতোপূর্বে লক্ষ করেছিলেন, তবে ১৮৩৫ সালে ফরাসি বিজ্ঞানী গ্যাসপার-গুস্তাভ কোরিওলিস প্রথম গাণিতিক বর্ণনা প্রকাশ করেন। তিনি এর সাথে ওয়াটার হুইল ( যার মাধ্যমে জলবিদ্যুৎ উৎপন্ন করা হয় ) তত্ত্বের সাদৃশ্য দেখতে পেয়েছিলেন। বিংশ শতাব্দীর প্রথমভাগ থেকেই কোরিওলিস বল টার্মটি আবহবিদ্যা/বায়ুবিজ্ঞান এর সম্পৃক্তে ব্যবহৃত হতে থাকে।
নিউটনের গতির দ্বিতীয় সূত্র একটি সুষম গতির জড় প্রসঙ্গ কাঠামোতে কোন বস্তুর গতি বর্ণনা করে। যখন নিউটনের সূত্রগুলোকে একটি সুষম ঘূর্ণনশীল প্রসঙ্গ কাঠামোতে স্থানান্তর করা হয়, তখন কোরিওলিস ও কেন্দ্রবিমুখী বলের উদ্ভব ঘটে। উভয় বলই বস্তুর ভরের সমানুপাতিক। কোরিওলিস বল ঘূর্ণন হারের সমানুপাতিক আর কেন্দ্রবিমুখী বল ঘূর্ণন হারের বর্গের সমানুপাতিক। কোরিওলিস বল তার ঘূর্ণন অক্ষের লম্বদিকে ও ঘূর্ণন কাঠামোতে বস্তুর গতির দিকে ক্রিয়া করে এবং এটি ঘূর্ণন কাঠামোতে বস্তুর গতির সমানুপাতিক। কেন্দ্রবিমুখী বল ব্যাসার্ধ বরাবর বাইরের দিকে ক্রিয়া করে এবং এটি ঘূর্ণন কাঠামোর অক্ষ থেকে বস্তুর দূরত্বের সমানুপাতিক। এই অতিরিক্ত বলগুলোকে বলা হয় নিষ্ক্রিয় বল, কাল্পনিক বা ছদ্ম বল। এই বলগুলো কোন কাঠামো ব্যবস্থায় নিউটনের সূত্রগুলোর প্রয়োগে ভূমিকা রাখে। এরা হচ্ছে সংশোধন গুণক [ কারেকশন ফ্যাক্টর ] যাদের সুষম গতিশীল বা জড় প্রসঙ্গ কাঠামোতে কোন অস্তিত্ব নেই।
আমাদের পরিচিত একটি প্রসঙ্গ কাঠামো হচ্ছে পৃথিবী। কোরিওলিস প্রভাব পৃথিবীর ঘূর্ণন এবং বস্তুর জড়তার কারণে ঘটে থাকে। যেহেতু পৃথিবী প্রতিদিন মাত্র একটি ঘূর্ণন সম্পন্ন করে তাই কোরিওলিস প্রভাবের প্রভাব খুবই সামান্য অনুভূত হয়। সাধারণভাবে বিস্তৃত দূরত্ব ও দীর্ঘ সময় ধরে সংঘটিত গতির ক্ষেত্রে যেমন, আবহমণ্ডলে বায়ুর গতিশীলতা বা সমুদ্রের পানির ক্ষেত্রে তা বিশেষভাবে পরিলক্ষিত হয়। এই গতিগুলো পৃথিবীপৃষ্ঠ দ্বারা আবদ্ধ থাকায় কোরিওলিস বলের শুধু অনুভূমিক উপাংশটিই গুরুত্বপূর্ণ। এই বল পৃথিবী পৃষ্ঠের উত্তর গোলার্ধে বস্তুর ডানদিকে (গতির দিকের সাপেক্ষে) এবং দক্ষিণ গোলার্ধে বামদিকে বেঁকে যাবার জন্য দায়ী। এই অনুভূমিক বিচ্যুতি প্রভাব মেরুসমূহের নিকট সর্বোচ্চ এবং বিষুব রেখায় সর্বনিম্ন। এর কারণ উত্তর বা দক্ষিণে ভ্রমণ করার সময় বস্তু যতই মেরুর নিকটবর্তী হয় অক্ষাংশ বৃত্তের ব্যাসের পরিবর্তনের হার ততই বৃদ্ধি পায়। বাতাস এবং স্রোত অঘূর্ণনশীল কাঠামোতে সরাসরি উচ্চ বায়ুচাপের অঞ্চল থেকে নিম্ন বায়ুচাপের অঞ্চলে ধাবিত হয়। কিন্তু কোরিওলিস প্রভাবের ক্ষেত্রে তারা বিষুবরেখার উত্তরে ডান দিকে এবং দক্ষিণে বাম দিকে বিচ্যুত হওয়ার প্রবণতা দেখায়। এটি বড় বড় সাইক্লোনের ঘূর্ণনের জন্য দায়ী। কোনরূপ যৌক্তিক বিশ্লেষণ ছাড়াই এটাকে ব্যাখ্যা করতে গেলে বলা যায়, একটি বস্তু বিবেচনা করুন যেটি বিষুবরেখা থেকে উত্তরমুখী গতিশীল ও বিষুবরেখায় এর গতি বজায় রাখায় প্রবণতা দেখায় যেখানে “অনুভূমিক ব্যাস” বৃহত্তর ( পৃথিবী গোলককে পর্যবেক্ষণ করলে ডানদিকে ঘূর্ণনশীল বলে মনে হবে) এবং ফলস্বরূপ উত্তরমুখী হয়ে অতিক্রম করার সময় এটি ডানদিকে বেঁকে যাওয়ার প্রবণতা দেখায় যেখানে “অনুভূমিক ব্যাস” ক্ষুদ্রতর ( অক্ষাংশের রিং ) এবং পৃথিবীর কেন্দ্রীয় অক্ষের চারদিকে বস্তুসমূহের গতি ধীর।
রেসেলম্যানিয়া ২
রেসেলম্যানিয়া ২ ছিল দ্বিতীয় বার্ষিক রেসেলম্যানিয়া পেশাদারি কুস্তি প্রতি-দর্শনে-পরিশোধ অনুষ্ঠান। এটি প্রযোজনা করেছে ওয়ার্ল্ড রেসলিং ফেডারেশন। এটা ১৯৮৬ সালের ৭ এপ্রিল সোমবার অনুষ্ঠিত হয়। সাধারণত প্রত্যেক রেসেলম্যানিয়া রবিবারে অনুষ্ঠিত হয়, কিন্তু এটা প্রথম রেসেলম্যানিয়া যেটি রবিবারে অনুষ্ঠিত না হয়ে সোমবারে অনুষ্ঠিত হয়। রেসেলম্যানিয়া ২ তিনটি ভেন্যুতে অনুষ্ঠিত হয়।
প্রথম রেসেলম্যানিয়ার মত, এটার ম্যাচগুলোও ক্লোসড-সার্কিট টেলিভিশন এর মাধ্যমে পুরো উত্তর আমেরিকায় প্রচার করা হয়। এই অনুষ্ঠানে প্রথমবারের মত জাতীয় প্রতি-দর্শনে-পরিশোধ বাজারে প্রচার করা হয়। নিউ ইয়র্কের ভাষ্যকর ছিলেন ভিন্স ম্যাকমোহান এবং সুসান স্যাইন্ট জেমস, আর সিকাগোতে গোরিলা মোনসুন, জেন অকারল্যান্ড, ক্যাথি লি ক্রোসবি, আর লস এঞ্জেলসে জেসি ভেনটুরা, আলফ্রেড হ্যাইস এবং এলভিরা। রিং উপস্থাপক ছিলেন হাউয়ার্ড ফিনকেল (নিউ ইয়র্ক), চেটকপক (সিকাগো), এবং লি মার্শাল (লস এঞ্জেলস)।
প্রত্যেকটি ভেন্যুর একটি প্রধান ম্যাচ এবং undercard আছে। নিউ ইয়র্কের প্রধান বক্সিং ম্যাচে মিস্টার টি আর রোডি পাইপার এর মুখোমুখি হয়। সিকাগোর প্রধান ম্যাচে ২০জন কুস্তিগিরসহ জাতীয় ফুটবল লীগের বা এনএফএল এর খেলয়াড়রা ব্যাটেল রয়্যালে মুখোমুখি হয়। এবং লস এঞ্জেলসে ডাব্লিউডাব্লিউএফ চ্যাম্পিয়ন হাল্ক হোগান কিং কং বান্ডির বিরুদ্ধে লোহার খাঁচার ম্যাচে চ্যাম্পিয়নশীপে মুখোমুখি হয়।
সারিগোয়াইন নদী
সারিগোয়াইন নদী বাংলাদেশ-ভারতের একটি আন্তঃসীমান্ত নদী। নদীটির দৈর্ঘ্য ২৫.৭৫ কিলোমিটার। প্রস্থ ১১৭ মিটার যা সারিঘাটে পরিমাপকৃত। নদীটির গভীরতা ৮.৫ মিটার এবং নদী অববাহিকার আয়তন ৭৫ বর্গকিলোমিটার।
সারিগোয়াইন নদী ভারতের লালখাল চাবাগানের নিকটে লোভাছড়ি নদী হতে উৎপত্তি লাভ করে সিলেট জেলার জৈন্তাপুর দিয়ে বাংলাদেশে প্রবেশ করেছে। বাংলাদেশে নদীটি বাদামঘাট হতে সিঙ্গারখাল নাম ধারণ করে সিলেটের কোম্পানীগঞ্জের সুরমা নদীতে পতিত হয়েছে।
জুরি নদী
জুরি নদী বা জুরী নদী বা জুড়ী নদী বাংলাদেশ-ভারতের একটি আন্তঃসীমান্ত নদী। নদীটির দৈর্ঘ্য ৭৩ কিলোমিটার, গড় প্রস্থ ৫৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক জুরি নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৩৩।
জুরি নদী অববাহিকার আয়তন ৬২৯ বর্গকিলোমিটার। নদীটিতে সারাবছর পানিপ্রবাহ থাকে। তবে বর্ষায় সাধারণত একটু বন্যা হলেই নদীর দুপাশের অঞ্চল প্লাবিত হয়। বর্ষাকালে পানিপ্রবাহ বৃদ্ধি পেয়ে ১৯৭ ঘনমিটার/সেকেন্ড হয়। এই নদীর তীরে অবস্থিত জুরিবাজার।
জুরি নদী ভারতের ত্রিপুরা রাজ্যের উত্তর-পূর্ব অংশের পাহাড়িয়া অঞ্চলে উৎপত্তি লাভ করে মৌলভীবাজার জেলার কুলাউড়া উপজেলার ধর্মনগর দিয়ে বাংলাদেশে প্রবেশ করেছে। ধর্মনগর থেকে শুরু করে বেশ কিছুদূর পর্যন্ত আন্তর্জাতিক সীমারেখা বরাবর উত্তর দিকে প্রবাহিত হওয়ার পর কুলাউড়া উপজেলার মধ্য দিয়ে আরো উত্তরে গিয়ে হাকালুকি হাওড়ের মধ্য দিয়ে পশ্চিম দিকে ঘুরে গিয়ে ফেঞ্চুগঞ্জের নিকট কুশিয়ারা নদীতে পতিত হয়েছে।
মাহমুদ ফার্শিয়ান
মাহমুদ ফার্শিয়ান "Mahmoud Farshchian" (, "Mahmud Faršciyân" একজন জনপ্রিয় চিত্রশিল্পী। তার জন্ম ১৯৩০ সালের ২৪শে জানুয়ারি। তিনি ফার্সি চিত্রশিল্পের একজন কিংবদন্তী। ইরানের ইস্ফাহান নগরী অনেক পূর্ব থেকে চিত্রশিল্প এবং চিত্রশিল্পীদের জন্য বিখ্যাত ছিলো। আর এখানেই জন্মগ্রহন এবং চিত্রশিল্প,ভাস্কর্য বিষয়ে শিক্ষালাভ করেন ফার্শিয়ান।
তার বিখ্যাত কাজ গুলি বিভিন্ন জাদুঘরে সংরক্ষিত রয়েছে। তাছারা বিশ্বব্যাপী তার উল্লেখ যোগ্য কাজ গুলির প্রদর্শনী হয়েছে। মিনিয়েচার আর্টের ক্ষেত্রে জীবন্ত কিংবদন্তি ধরা হয় তাকে। প্রাচীন পারসিয়াতে এই শিল্পের শুরু হয়, যা পরবর্তীতে মধপ্রাচ্য এবং বিশেষ করে চীন ও তুর্কিস্তানে ব্যপক জনপ্রিয় হয়।
ফার্শিয়ানের বাবা একজন কম্বল ব্যবসায়ী ছিলেন। এর সংগে সংগে চিত্রশিল্পের প্রতি ছিলো তার গভীর অনুরাগ। আর এটিই ছোট্ট মাহমুদ ফার্শিয়ানকে অনুপ্রানিত করে। অল্প বয়সেই ফার্শিয়ানের চিত্রশিল্পের প্রতি আগ্রহ প্রকাশ পেতে শুরু করে। তিনি হাজি মির্জা আগা ইমামি এবং ইসা বাহাদুরির কাছে বেশ কয়েক বছর ছবি আঁকা শেখেন। 
ইস্ফাহান উচ্চ বিদ্যালয় থেকে চিত্রকলায় ডিপ্লোমা ডিগ্রি নেওয়ার পর তিনি ইউরোপে পাড়ি জমান। সেখানে তিনি বড় বড় চিত্রশিল্পীদের কাজ গুলি দেখার এবং গবেষণা করার সুযোগ পান। আর এর কিছু পরেই তিনি চিত্রশিল্পে এমন একটি ধারা প্রতিষ্ঠিত করেন যা ব্যপক সাড়া ফেলে দেয়।
কর্মজীবনের শুরুতে তিনি ইরানের ন্যাশনাল ইন্সটিটিউট অব ফাইন আর্টসে কাজ করেন। যা বর্তমানে ইরানের শিল্প ও সাংস্কৃতিক মন্ত্রণালয় হিসেবে ব্যবহৃত হচ্ছে। এরপর তিনি তেহরান স্কুল অব ফাইন আর্টসে প্রফেসর হিসেবে যোগ দেন।
এ পর্যন্ত ফার্শিয়ানের ৫৭টির ও বেশি একক এবং ৮৬টির ও বেশি সম্মিলিত প্রদর্শনী ইরান, ইউরোপ, আমেরিকা এবং এশিয়ার বিভিন্ন দেশে অনুষ্ঠিত হয়েছে। তিনি বিভিন্ন সাংস্কৃতিক প্রতিষ্ঠান থেকে দশটির ও বেশি পদকে ভূষিত হয়েছেন। তিনি "ফার্সি চিত্রশিল্প এবং ইসলামি চিত্রকলা"য় অসামান্য অবদানের স্বীকৃতি স্বরূপ হাই কাউন্সিল অব কালচার এন্ড আর্ট থেকে ডক্টরেট উপাধিতে ভূষিত হয়েছেন। 
তার বিখ্যাত কর্ম গুলি নিয়ে "কালচারাল হেরিটেজ ফাউন্ডেশন" তেহরানের সা'দাবাদ কালচারাল কমপ্লেক্সে একটি জাদুঘর তৈরি করেছে। যার নাম দ্যা মিউজিয়াম অব মাস্টার মাহমুদ ফার্শিয়ান।
এছাড়া তিনি ৮ম শিয়া ইমামের( ইমাম আলি ইবনে মুসা আর রিজা) মাজার শরীফের সৌন্দর্য্য বর্ধনে গঠিত কমিটির নেতৃত্ব দেন।
বর্তমানে তিনি নিউ জার্সিতে অবস্থান গ্রহণ করছেন। তার পুত্র আলি মুরাদ ফার্শিয়ান একজন মেডিসিন বিশেষজ্ঞ। এবং কন্যা লাইলা ফার্শিয়ান একজন আচরন বিশ্লেষক হিসেবে কাজ করছেন।
লংলা নদী
লংলা নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের মৌলভীবাজার ও হবিগঞ্জ জেলার একটি নদী। নদীটির দৈর্ঘ্য ৬৭ কিলোমিটার, গড় প্রস্থ ৭২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক লংলা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৭৩।
লংলা নদীটির প্রস্থ ৮০ মিটার যা মতিগঞ্জের কাছে পরিমাপকৃত। নদী অববাহিকার আয়তন ২১০ বর্গকিলোমিটার এবং নদীটির গভীরতা ৭ মিটার। নদীটিতে সারাবছর পানিপ্রবাহ থাকে। শুকনো মৌসুমে মার্চের দিকে পানিপ্রবাহ কমে যায়। বর্ষা মৌসুমে জুলাই-আগস্টে পানিপ্রবাহ বেড়ে দাঁড়ায় ৪১ ঘনমিটার/সেকেন্ড। জোয়ারভাটার প্রভাব থেকে সম্পূর্ণ মুক্ত এই নদী।
লংলা নদী ভারতের ত্রিপুরা রাজ্যের পাহাড়ি অঞ্চল থেকে উৎপত্তি লাভ করে মৌলভীবাজার জেলার শ্রীমঙ্গল উপজেলা দিয়ে বাংলাদেশে প্রবেশ করেছে। তারপর মৌলভীবাজার সদর পর্যন্ত প্রবাহিত হয়ে কুশিয়ারা নদীতে পড়েছে। সমসেরগঞ্জ বাজার এই নদীটির তীরে অবস্থিত। নদীটির উপর একটি রেলসেতু ও তিনটি সড়কসেতু আছে।
সুতাং নদী
সুতাং নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের হবিগঞ্জ জেলার একটি নদী। নদীটির দৈর্ঘ্য ৮২ কিলোমিটার, গড় প্রস্থ ৩৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সুতাং নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৮২।
সুতাং নদীর গভীরতা ৪ মিটার সুতাং রেলওয়ে ব্রিজের নিকট পরিমাপকৃত। অববাহিকার আয়তন ৪০০ বর্গকিলোমিটার। নদীটিতে সারাবছর পানিপ্রবাহ থাকে। তবে জোয়ারভাটার প্রভাব থেকে সম্পূর্ণ মুক্ত এই নদী।
সুতাং নদী ভারতের ত্রিপুরা রাজ্যের পাহাড়ি অঞ্চল থেকে উৎপত্তি লাভ করে হবিগঞ্জ জেলার চুনারুঘাট উপজেলা দিয়ে বাংলাদেশে প্রবেশ করেছে। তারপর লাখাই উপজেলার কালনী নদীতে পড়েছে। এটি চুনারুঘাট থেকে উপজেলা শহরের মধ্য দিয়ে উত্তর পশ্চিম দিকে প্রবাহিত হয়ে হবিগঞ্জ জেলা সদরের কিছু দূরে দক্ষিণ-পশ্চিম দিকে বাঁক নিয়ে লাখাই উপজেলা সদরের মধ্য দিয়ে কালনী নদীর সাথে মিলিত হয়েছে।
ইউরোপীয় কেন্দ্রীয় ব্যাংক
ইউরোপীয় কেন্দ্রীয় ব্যাংক (ইসিবি) হল ইউরো কেন্দ্রীয় ব্যাংক এবং ইউরোজোনের আর্থিক নীতি পরিচালনা করে। এটি ১৯টি ইইউ সদস্য দেশসমূহ নিয়ে গঠিত এবং বিশ্বের বৃহত্তম মুদ্রা অঞ্চলসমূহ। এটি বিশ্বের একটি সবচেয়ে গুরুত্বপূর্ণ কেন্দ্রীয় ব্যাংক এবং ইউরোপীয় ইউনিয়নের চুক্তি (টিইইউ) তালিকাভুক্ত ইউরোপীয় ইউনিয়নের (ইইউ) সাত প্রতিষ্ঠানগুলোর একটি। ব্যাংকের গোচ্ছিত মূলধন সমস্ত ২৮টি ইইউ সদস্য দেশগুলোর কেন্দ্রীয় ব্যাংক মালিকানাধীন। ১৯৯৮ সালে আমস্টারডামের চুক্তি ব্যাংকটি প্রতিষ্ঠিত করে এবং জার্মানির ফ্রাঙ্কফুর্টে এর সদর দফতর। ২০১৫ সালে ইসিবি-এর সভাপতি মারিও দ্রাগি হচ্ছে ব্যাংক অব ইতালির ব্যাংকের প্রাক্তন গভর্নর, বিশ্ব ব্যাংকের প্রাক্তন সদস্য এবং গোল্ডম্যান স্যাক্‌স (২০০২-২০০৫) আন্তর্জাতিক বিভাগের প্রাক্তন ব্যবস্থাপনা পরিচালক ছিলেন। প্রাথমিকভাবে ব্যাংকটি ইউরো টাওয়ার ছিল কিন্তু বর্তমানে এর একটি নতুন সদর দপ্তর নির্মাণ করা হয়েছে।
ইউরোপীয় কেন্দ্রীয় ব্যাংকের প্রধান উদ্দেশ্য হল, যা ইসিবি সংবিধির ধারা ২ এ বাধ্যতামূলক হিসাবে রয়েছে, তা হচ্ছে ইউরোজোনের মধ্যে ইউরোর মূল্য স্থিতিশীল বজায় রাখা। এর মৌলিক কাজগুলো যা সংবিধান ধারা ৩ এ সংজ্ঞায়িত করা হয়েছে, তা হচ্ছে, ইউরোজোনের জন্য মুদ্রানীতি সংজ্ঞায়িত এবং বাস্তবায়ন করা, বৈদেশিক মুদ্রা অভিযান পরিচালনা করা, কেন্দ্রীয় ব্যাংকে ইউরোপীয় ব্যবস্থায় বৈদেশিক মুদ্রা মজুদের প্রতি যত্ন নেওয়া, টারগেট২ অর্থ প্রদান ব্যবস্থার আওতায় আর্থিক বাজারের অবকাঠামো কার্যকারিতা করা এবং ইউরোপে (টারগেট২ নিরাপত্তাসমূহ) নিরাপত্তাসমূহের স্থাপনার জন্য প্রযুক্তিগত প্ল্যাটফর্ম (বর্তমানে বিকশিত হচ্ছে)। ইসিবি, তার সংবিধির ধারা ১৬ এর অধীন আছে যে, ইউনিয়নের মধ্যে শুধুমাত্র পরিচালনা পরিষদের অধিকার আছে ইউরো ব্যাংকনোটের ইস্যুর অণুমোদন করার। সদস্য রাষ্ট্রসমূহ ইউরো কয়েন ইস্যু করতে পারে, কিন্তু পূর্বেই (ইউরোর প্রবর্তনের উপর, ইসিবি কয়েন ইস্যু করার একমাত্র অধিকার আছে) এর পরিমাণ ইসিবি দ্বারা অণুমোদিত হতে হবে।
ইসিবি সরাসরি ইউরোপীয় আইন দ্বারা পরিচালিত, ইসিবি শেয়ারহোল্ডার এবং শেয়ার মূলধন আছে এই অর্থে এটি একটি কর্পোরেশন। ইউরোপীয় বিনিয়োগ ব্যাংকের শেয়ারহোল্ডার ইউরোপীয় ইউনিয়নের ২৮টি সদস্য রাষ্ট্রের যার মূলধনের পরিমাণ ২৪৩ বিলিয়ন ইউরোর বেশি।
নেপুলিন হ্রদ
নেপুলিন হ্রদ হল মানুষের তৈরি একটি স্বাদু পানির হ্রদ যা সাসেক্স সিটির ওয়ান্টেজ টাউনশিপ, নিউ জার্সি, যুক্তরাষ্ট্রে অবস্থিত। পাপাকাটিং খাঁড়ির জল বিভাজিকায় অবস্থিত, ওয়ালকিল নদীর একটি উপনদী, একটি নামহীন পাহাড়ি ঢলের বাঁধ তৈরি করার সময় হ্রদটি ১৯৫০ সালে বেসরকারি আবাসন উন্নয়নের অংশ হিসেবে তৈরি হয়। ঢলটি বর্তমানে নেপুলাকাটিং খাঁড়ি নামে পরিচিত, ২০০২ সালের আগে এটির কোন নামকরণ করা হয়নি।
নেপুলিন হ্রদ একটি মনুষ্যসৃষ্ট হ্রদ যা সৃষ্টি হয়েছে নেপুলাকাটিং খাঁড়ির বাঁধ তৈরির মাধ্যমে, একটি ছোট পাহাড়ি ঢল, ২০০২-এর আগে যার কোন নাম ছিলনা। খাঁড়িটির উৎস নেপুলিন হ্রদের উত্তর দিক থেকে প্রায় ০.৪ মাইল (০.৬ কিমি)  উত্তর-পশ্চিমে অবস্থিত। এই উৎসগুলি কাউন্টি রুট ৬৫০ (লিবারটি ভিল রোড)-এর অল্প দূরে, মোটামুটিভাবে  লিবার্টি ভিলের হ্যমলেট, ওয়ান্টেজ টাউনশিপ এবং সাসেক্স বর্গের মাঝামাঝিতে অবস্থিত। লেক নেপুলিনের অবস্থান সমুদ্রপৃষ্ঠ থেকে ৫০৯ ফুট (১৫৫ কি.মি.) উচ্চতায়। হ্রদটি একটি আবাসিক এলাকার উন্নয়ন প্রকল্পের মধ্যে যা ওয়ালকিল নদীর একটি উপনদী, পাপাকাটিং খাঁড়িতে পতিত হবার আগে এটি বাঁধ থেকে দক্ষিণপূর্বে ১.৫ মাইল (২.৪ কি.মি.) প্রবাহিত হয়েছে। খাঁড়ি, হ্রদ এবং এর জলবিভাজিকা কিটাটেনই উপত্যকায় অবস্থিত, যার নিচে মারটিন্সবারগ ফরমেশনের কালো শিলা ও চুনাপাথর এবং তুষারের মত মাটি রয়েছে।
নিউ জার্সি ডিপার্টমেন্ট অব এনভায়রনমেন্টাল প্রোটেকশন (NJDEP) এর মতে, পাপাকাটিং খাঁড়ির জলবিভাজিকায় দুটি উন্নত হ্রদ গোষ্ঠী - নেপুলিন হ্রদ ও কাছাকাছি অবস্থিত ক্লোভ এক্রেস হ্রদ  পাপাকাটিং খাঁড়ির পানিতে ফসফরাস বয়ে আনার কাজ করে। এই ফসফরাস বহন শুরু হতে পারে আবাসিক বাগান গুলিতে সার প্রয়োগের ফলে, কাছাকাছি কৃষিকাজ করায়, অথবা হ্রদের পাশে বিশাল হাঁসের পাল বসবাস করার ফলে।
১৯৫০ সালে, একটি আবাসন কোম্পানি সাসেক্স বর্গ ও হ্রদ নেপুলিনের পশ্চিম ও দক্ষিণে একটি নামহীন পানির ঢলে বাঁধ নির্মাণ করে। হ্রদটি একটি পরিকল্পিত বেসরকারি আবাসন প্রকল্পের মাঝখানে ছিল। মূল ডেভেলপারের একজনের শিশুর নাম থেকে হ্রদের নামকরণ করা হয়েছে। ২০১৪ সালে, ওয়ান্টেজ টাউনশিপ হ্রদটিকে সাবেক অ-লাভজনক ব্যবস্থাপনা প্রতিষ্ঠানের কাছ থেকে অর্জন করে এবং টাউনশিপ নিবাসীদের  বিনোদনের জন্য কিছু এলাকা মনোনীত করে। সম্পত্তিটি অর্জন করার পর, পৌরসভা  এনজেডিইপি থেকে নেওয়া ১.২ মিলিয়ন ডলারের মাধ্যমে বাঁধ পুনঃনির্মাণ ঋণ পরিশোধের দায়িত্ব পেয়েছিল।
অবসকিওর (বাংলা ব্যান্ড)
অবসকিওর বাংলাদেশের ব্যান্ড সঙ্গীতের ইতিহাসের অন্যতম একটি ব্যান্ড। আশির দশকে সাইদ হাসান টিপু এই ব্যান্ডটি প্রতিষ্ঠার উদ্যোগ নেন। ১৯৮৫ সালের ১৫ মার্চ খুলনায় অবসকিউর প্রতিষ্ঠা করেন টিপু। 
আশির দশকে সারগাম স্টুডিও থেকে অবসকিওরের প্রথম অ্যালবাম প্রকাশিত হয়। ১৯৮৬ সালের সেই সেলফ টাইটেল প্রথম "অবসকিওর ভলিউম ১" ব্যান্ডের অ্যালবাম বাংলা ব্যান্ড সঙ্গীতের ইতিহাসে চিরঠাই করে নেয়। সেই অ্যালবামের আলোচিত ১২ টি গানের মধ্যে অন্যতম হল "মাঝরাতে চাঁদ", "ভণ্ড বাবা", "মমতায় চেয়ে থাকা" ইত্যাদি। ১৯৯০ সালে বের হয় ২য় অ্যালবাম, সেটিও ছিল সেলফ টাইটেলড । এই অ্যালবামে "তুমি ছিলে কাল রাতে", "আধার ঘেরা স্বপ্ন", "সন্ধ্যা আকাশ" গান আলোচিত জয়। ৯৩/৯৪ সালে প্রকাশিত হয় রকিং ঘরণার অ্যালবাম "স্বপ্নচারিণী"। এ পর্যন্ত ৯ টি অ্যালবাম প্রকাশিত হয়েছে অবসকিওরের। সর্বশেষ প্রকাশিত হয় "অবসকিওর ও বাংলাদেশ"।
নব্বই দশকের মাঝ থেকেই অবসকিওরের সঙ্গীত আয়োজন হারিয়ে যায়। ২০০৭ সালে আবারও গানের মঞ্চে আসে অবসকিউর।
সোনাই নদী
সোনাই নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের দক্ষিণ-পূর্বাঞ্চলের ব্রাহ্মণবাড়িয়া ও হবিগঞ্জ জেলার একটি নদী। নদীটির দৈর্ঘ্য ৩০ কিলোমিটার, গড় প্রস্থ ৪১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সোনাই নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ২৩।
নদীটির দৈর্ঘ্য ২৪ কিলোমিটার, প্রস্থ ২৫০ মিটার যা মনতলায় পরিমাপকৃত এবং গভীরতা ৫ মিটার। সোনাই নদীর অববাহিকার আয়তন ১২০ বর্গকিলোমিটার। নদীটিতে সারাবছর পানিপ্রবাহ থাকে। তবে জোয়ারভাটার প্রভাব থেকে সম্পূর্ণ মুক্ত এই নদী। তবে বর্ষায় সাধারণত দুকূল ছাপিয়ে বন্যার সৃষ্টি করে থাকে। কিন্তু শুষ্ক মৌসুমে পানিপ্রবাহ দারুণভাবে কমে যায়। কারণ বাংলাদেশের সীমানা পেরিয়ে ত্রিপুরার তেলিয়াপাড়া শহর ও তার পার্শ্ববর্তী এলাকায় ভারত পানি প্রত্যাহার করে নেয়।
সোনাই নদী ভারতের ত্রিপুরা রাজ্যের পাহাড়ি অঞ্চল থেকে উৎপত্তি লাভ করে হবিগঞ্জ জেলার মাধবপুর উপজেলা দিয়ে বাংলাদেশে প্রবেশ করেছে। তারপর এটি মাধবপুর উপজেলার খাস্তি নদীতে পড়েছে। মাধবপুর নদীবন্দর এই সোনাই নদীর তীরে। এই নদী অববাহিকার চৌমুহনীতে রয়েছে এলজিইডি'র একটি রাবার ড্যাম প্রকল্প এবং বহড়াতেও আছে অনুরুপ প্রকল্প।
হাওড়া নদী
হাওড়া নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের দক্ষিণ-পূর্বাঞ্চলের ব্রাহ্মণবাড়িয়া জেলার একটি নদী। নদীটির দৈর্ঘ্য ১০ কিলোমিটার, গড় প্রস্থ ৪০ মিটার এবং নদীটির প্রকৃতি সরলাকার। বাংলাদেশ পানি উন্নয়ন বোর্ড বা "পাউবো" কর্তৃক হাওড়া নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ২৪।
নদীটির প্রস্থ গঙ্গাসাগর সেতু এলাকায় ৪০ মিটার এবং গভীরতা ৩.৫ মিটার। হাওড়া নদীর অববাহিকার আয়তন ৭০ বর্গকিলোমিটার। নদীটিতে সারাবছর পানিপ্রবাহ থাকে না। তবে জোয়ারভাটার প্রভাব আছে এই নদীতে। জুলাই-আগস্টে বেশি পানিপ্রবাহের সময় প্রবাহের পরিমাণ দাঁড়ায় ৯৮ ঘনমিটার/সেকেন্ড। সাধারণত বন্যা হয় না। এই নদীর উপর আখাউড়া রেলসেতু রয়েছে।
হাওড়া নদী ভারতের ত্রিপুরা রাজ্যের পাহাড়ি অঞ্চল থেকে উৎপত্তি লাভ করে ব্রাহ্মণবাড়িয়া জেলার আখাউড়া উপজেলা দিয়ে বাংলাদেশে প্রবেশ করেছে। তারপর এটি কিছুদুর প্রবাহিত হয়ে আখাউড়া উপজেলার তিতাস নদীতে পতিত হয়েছে। এই নদীর ত্রিপুরা অংশের দৈর্ঘ্য ৫০ কিলোমিটার।
হাল্ক হোগান
টেরি জেন বোলে (জন্ম আগস্ট ১১, ১৯৫৩), বেশি পরিচিত তার রিং নাম হাল্ক হোগান হিসেবে, একজন আমেরিকান অর্ধ-অবসরে থাকা পেশাদারি কুস্তিগির এবং অভিনেতা।
১৯৮০ সালের মে মাসে জাপানের নিউ জাপান প্রো রেসলিং এ তার জীবনের প্রথম ম্যাচ লড়াই করেন। ২০০৫ সালে স্যাইভেস্টার স্টলঅন দ্বারা ডাব্লিউডাব্লিউই হল অব ফেম নির্বাচিত হন।
বিজনী নদী
বিজনী নদী বাংলাদেশ-ভারতের একটি আন্তঃসীমান্ত নদী। নদীটির দৈর্ঘ্য ৭ কিলোমিটার, প্রস্থ ২০ মিটার এবং গভীরতা বিজনী রেলওয়ে স্টেশনের নিকট ৩.৫ মিটার। বিজনী নদীর অববাহিকার আয়তন ৭০ বর্গকিলোমিটার। নদীটিতে সারাবছর পানিপ্রবাহ থাকে না এবং জোয়ারভাটার প্রভাব নেই এই নদীতে। বন্যার সময় এই নদীতে বন্যা হয়।
বিজনী নদী ভারতের ত্রিপুরা রাজ্যের পাহাড়ি অঞ্চল থেকে উৎপত্তি লাভ করে ব্রাহ্মণবাড়িয়া জেলার কসবা উপজেলা দিয়ে বাংলাদেশে প্রবেশ করেছে। তারপর এটি কিছুদুর প্রবাহিত হয়ে আখাউড়া উপজেলার তিতাস নদীতে পতিত হয়েছে। তাই বিজনী তিতাসের একটি উপনদী।
আসুকা যুগ
জাপানের শিল্পকলা, সমাজ ও রাজনীতির ক্ষেত্রে আমূল পরিবর্তন ও উৎকর্ষের জন্য আসুকা যুগ স্মরণীয় হয়ে আছে। পূর্ববর্তী কোফুন যুগেই এই সমস্ত পরিবর্তনের সূচনা হলেও চীন থেকে বৌদ্ধধর্মের আগমনের পরে সংস্কারগুলি দ্রুততর হয়। এই সময়ে জাপানের প্রাচীন নাম ওয়া পরিবর্তন করে রাখা হয়।
শৈল্পিক দৃষ্টিকোণ থেকে আসুকা যুগকে দুটো উপবিভাগে ভাগ করা যায়: তাইকা সংস্কারের পূর্ববর্তী আসুকা যুগ, যখন উত্তর ওয়েই রাজ্য থেকে বৌদ্ধ সংস্কৃতির প্রাথমিক প্রভাব সবচেয়ে উল্লেখযোগ্য; এবং তাইকা সংস্কারের পরবর্তী হাকুহো যুগ, যখন ক্রমশ সুই রাজবংশ ও তাং রাজবংশের প্রভাব লক্ষ্য করা যায়।
সালদা নদী
সালদা নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের দক্ষিণ-পূর্বাঞ্চলের ব্রাহ্মণবাড়িয়া ও কুমিল্লা জেলার একটি নদী। নদীটির দৈর্ঘ্য ২৩ কিলোমিটার, গড় প্রস্থ ৩৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সালদা নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ২১।
সালদা রেলসেতু এলাকায় প্রস্থ ৩০ মিটার এবং গভীরতা ৩.৫ মিটার। সালদা নদীর অববাহিকার আয়তন ২২১ বর্গকিলোমিটার।
সালদা নদী ভারতের ত্রিপুরা রাজ্যের পাহাড়ি অঞ্চল থেকে উৎপত্তি লাভ করে কুমিল্লা জেলার ব্রাহ্মণপাড়ার মধ্য দিয়ে বাংলাদেশে প্রবেশ করেছে। তারপর এটি কিছুদুর প্রবাহিত হয়ে ব্রাহ্মণবাড়িয়া জেলার কসবা উপজেলার বুড়ি নদীতে পতিত হয়েছে।
নারা যুগ
সমসাময়িক জাপানি সমাজ ছিল প্রধানত গ্রামকেন্দ্রিক ও কৃষিভিত্তিক। অধিকাংশ গ্রামের ধর্মবিশ্বাস ছিল পূর্বপুরুষ ও প্রকৃতির শক্তিসমূহের পূজার্চনা তথা শিন্তো ধর্মের অনুসারী।
চীনের তাং রাজধানী চাং আনের আদলে নারা নগরের রাজধানীটি নির্মিত হয়। অন্যান্য বহু দিক দিয়েও সমসাময়িক জাপান চীনের অনুসরণ করত। এই প্রবণতারই একটি প্রকাশ হল জাপান কর্তৃক চীনা চিত্রাক্ষর বা কাঞ্জি সমূহের জাপানি ভাষায় আগমন এবং বৌদ্ধধর্মের আগমন।
গোমতী নদী
গোমতী নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের দক্ষিণ-পূর্বাঞ্চলের কুমিল্লা জেলার একটি নদী। নদীটির দৈর্ঘ্য ৯৫ কিলোমিটার, গড় প্রস্থ ৬৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক গোমতী নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ০৪।
গোমতি নদীটি তীব্র খরস্রোতা। কুমিল্লায় এর প্রবাহমাত্রা ১০০ থেকে ২০,০০০ কিউসেক পর্যন্ত উঠানামা করে।
গোমতী নদী ভারতের ত্রিপুরা রাজ্যের উত্তর-পূর্ব পার্বত্য অঞ্চলের ডুমুর নামক স্থানে উৎপন্ন হয়ে পার্বত্যভূমির মধ্য দিয়ে সর্পিল পথ প্রায় ১৫০ কিলোমিটার অতিক্রম করে কুমিল্লা সদর উপজেলার কটকবাজারের কাছে বাংলাদেশে প্রবেশ করেছে। তারপর এটি আঁকাবাঁকা প্রবাহপথে কুমিল্লা শহরের উত্তর প্রান্ত এবং ময়নামতির পূর্ব প্রান্ত অতিক্রম করে দাউদকান্দিতে মেঘনা নদীতে মিলিত হয়েছে।
তেনজিং-হিলারী বিমানবন্দর
তেনজিং-হিলারী বিমানবন্দর , (লুকলা বিমানবন্দর নামেও পরিচিত), নেপালের পূর্বাঞ্চলে সাগরমাথা অঞ্চলের লুকলা শহরের একটি বিমানবন্দর। মার্কিন যুক্তরাষ্ট্রের "হিস্ট্রি" টিভি চ্যানেলের ২০১০ সালে প্রচারিত "পৃথিবীর ঝুঁকিপূর্ণ বিমানবন্দর" নামের এক অনুষ্ঠানে ই বিমানবন্দরকে বিশ্বের সবচেয়ে ঝুঁকিপূর্ণ বিমানবন্দর হিসাবে উল্লেখ করা হয়েছে।
প্রথম মাউন্ট এভারেস্ট বিজয়ী এবং এই বিমানবন্দরের নির্মাণকাজে গুরুত্বপূর্ণ ভূমিকা রাখার স্বীকৃতিস্বরূপ, ২০০৮ সালে স্যার এডমন্ড হিলারি এরং শেরপা তেনজিং নোরগে -এর নামানুসারে এই বিমানবন্দরের নতুন নাম রাখা হয় তেনজিং-হিলারী বিমানবন্দর।
এই বিমানবন্দর জনপ্রিয় কারণ, লুকলা থেকে অধিকাংশ পর্বতারোহীরা মাউন্ট এভারেস্ট বেস ক্যাম্পে যায়। দিনের বেলা ভালো আবহাওয়াতে লকলা থেকে কাঠমান্ডুতে প্রতিদিন বিমান চলাচল করে। যদিও স্বল্পদুরত্বে অবস্থিত, তারপরে লুকলাতে নিয়মিত বৃষ্টি হয় যখন কাঠমান্ডু রৌদ্রজ্জল থাকে। ঝড়ো বাতাস, ঘন মেঘ এবং দৃষ্টিসীমা কমার কারণে প্রায়শই ফ্লাইট দেরি হয় বা বিমানবন্দর বন্ধ করা হয়। কাঁটাতার বেষ্টনী ঘেরা এই বিমানবন্দরে ২৪ ঘণ্টা নেপাল আর্মড পুলিশ বা নেপাল পুলিশ পাহারা দেয়।
পিচের আস্তরের রানওয়ের এই বিমানবন্দরে শুধুমাত্র হেলিকপ্টার এবং অন্যান্য ছোট বিমান অবতরন করতে পারে। এর রানওয়ে × এবং ১১.৭% ঢালু। এই বিমানবন্দরের উচ্চতা ।
এখানে ০৬ রানওয়ে শুধুমাত্র বিমান অবতরন এবং রানওয়ে ২৪ শুধুমাত্র বিমান উড্ডয়নের জন্য ব্যবহৃত হয়। স্বল্প রানওয়ে এবং ভূখণ্ডের কারণে এখানে বড় বিমান অবতরন সম্ভব নয়।
লুকলা ফ্লাইট বা তেনজিং-হিলারী বিমানবন্দর সাধারনত সাকাল ৬ঃ৩০ থেকে বিকাল ৩ঃ৩০ পর্যন্ত খোলা থাকে।
কাঁকড়ি নদী
কাঁকড়ি নদী বাংলাদেশ-ভারতের একটি আন্তঃসীমান্ত নদী। নদীটি ভারতের ত্রিপুরার পূর্বাংশের সিপাহীজলা জেলা এবং বাংলাদেশের দক্ষিণ-পূর্বাঞ্চলের কুমিল্লা জেলার একটি নদী। নদীটির দৈর্ঘ্য ১৪ কিলোমিটার, গড় প্রস্থ ২২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কাঁকড়ি নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ০২।
নদীটির মিয়াবাজার এলাকায় নদীর প্রস্থ ৬০ মিটার, গভীরতা ৭ মিটার। কাঁকড়ি নদী অববাহিকার আয়তন ১৪১ বর্গকিলোমিটার। এই নদীতে জোয়ার-ভাটার প্রভাব নেই। জুলাই-আগস্টে বর্ষা মৌসুমে সর্বোচ্চ প্রবাহ মাত্রার পরিমাণ ১৭৬ ঘনমিটার/সেকেন্ড।
কাঁকড়ি নদী ভারতের ত্রিপুরা রাজ্যের পার্বত্য অঞ্চল হতে কুমিল্লা জেলার চৌদ্দগ্রাম উপজেলার মধ্য দিয়ে বাংলাদেশে প্রবেশ করেছে। পরে কিছুদুর প্রবাহিত হয়ে এই জেলার চৌদ্দগ্রামেই ছোট ফেনী নদীতে পতিত হয়েছে।
পার্ল হারবার
পার্ল হারবার হলো মার্কিন যুক্তরাষ্ট্রের অধিভুক্ত হওয়াই দ্বীপপুঞ্জে অবস্থিত একটি নৌ ও বিমান ঘাঁটি। সামরিক কৌশলগত দিক দিয়ে এটি অত্যন্ত গুরুত্বপূর্ণ এলাকা। ১৯৪১ সালের ৭ ডিসেম্বর দ্বিতীয় বিশ্বযুদ্ধের সময় জাপান এ অঞ্চলে আক্রমণ চালিয়ে তা দখল করে নেয়। এ আক্রমণের মাধ্যমেই যুক্তরাষ্ট্র সরাসরি দ্বিতীয় বিশ্বযুদ্ধে জড়িয়ে পড়ে। যুক্তরাষ্ট্র ১৯৪৫ সালে হিরোশিমা ও নাগাসাকিতে পারমাণবিক বোমা বিস্ফোরণ ঘটালে জাপান আত্মসমর্পণে বাধ্য হয় এবং পার্ল হারবার যুক্তরাষ্ট্রের কাছে ফিরিয়ে দেয়। বর্তমানে এটি যুক্তরাষ্ট্রের নিয়ন্ত্রণাধীনে রয়েছে। পার্ল হারবার প্রাকৃতিক ও নৈসর্গিক দৃশ্য হলেও এর সামরিক ও রাজনৈতিক গুরুত্ব অনেক বেশি। এখানে মার্কিন যুক্তরাষ্ট্র সামরিক ঘাঁটি করে প্রশান্ত মহাসাগরের ওপর নজর রাখতে সক্ষম হচ্ছে।
১৯৮৯ তিয়েনআনমেন স্কয়ারে বিক্ষোভ
১৯৮৯ তিয়েনআনমেন স্কয়ারে বিক্ষোভ বেইজিংয়ে ছাত্রদের নেতৃত্বে অনুষ্ঠিত হয়। চীনে সচরাচর এ বিক্ষোভটি ৪ঠা জুনের ঘটনা বা ’৮৯-এর গণতান্ত্রিক আন্দোলন নামে পরিচিত। ১৯৮৯-এর বসন্তে এ বিক্ষোভকে শহরে বসবাসকারী অধিবাসীগণ ব্যাপকভাবে স্বাগতঃ জানায়। চীনের রাজনৈতিক নেতৃত্বও ব্যাপকভাবে দ্বিধা-বিভক্ত হয়ে পড়ে। অনমনীয় নেতৃবর্গ রাজধানীতে সামরিক আইনজারী করে এ বিক্ষোভকে জোরপূর্বক দমন করেন। ৩-৪ জুনে বিক্ষোভকে ছত্রভঙ্গ করতে নির্মমভাবে অগণিত হত্যাযজ্ঞ পরিচালিত হয়। এতে সেনাবাহিনী অ্যাসাল্ট রাইফেল ও ট্যাঙ্ক ব্যবহার করে। এ হত্যাযজ্ঞটি তিয়েনআনমেন স্কয়ার গণহত্যা বা ৪ জুন গণহত্যা নামে পরিচিত।
১৫ এপ্রিল, ১৯৮৯ সালে চীনের সাবেক কমিউনিস্ট পার্টির মহাসচিব ও উদারবাদী রাজনৈতিক ও অর্থনীতি পুণর্গঠনকারী হু ইয়াওবাংয়ের মৃত্যুকে ঘিরে এ বিক্ষোভ পুঞ্জীভূত হতে থাকে। তাঁর স্মরণে বিশ্ববিদ্যালয়ের ছাত্ররা শোভাযাত্রা সহকারে তিয়েনআনমেন স্কয়ারে একত্রিত হতে থাকে। মুদ্রাস্ফীতি, চাকুরীর সীমিত সুযোগ ও পার্টির অভ্যন্তরে দূর্নীতির বিরুদ্ধে হু সোচ্চার ছিলেন। বিক্ষোভকারীরা সরকারের স্বচ্ছতা, মতপ্রকাশের স্বাধীনতা, সংবাদপত্রের স্বাধীনতা, শিল্প-কারখানায় নিয়োজিত কর্মীদের অধিকারের বিষয়েও দাবী তোলে। বিক্ষোভের চূড়ান্ত পর্যায়ে প্রায় এক মিলিয়ন লোক সমবেত হয়েছিলেন। অধিকাংশই বেইজিংয়ের বিশ্ববিদ্যালয়ের ছাত্র ছিল।
শুরুতে সরকার বিক্ষোভকারীদের প্রতি নমনীয় ভূমিকায় ছিল। ছাত্ররা অনশনের ডাক দেয় ও দেশের বিভিন্ন অংশে তাদের সমর্থনে প্রতিবাদ সভা চলতে থাকে। মে মাসের মাঝামাঝিতে চার শতাধিক শহরের বিক্ষোভের আগুন ছড়িয়ে পড়তে শুরু করে। এর পরিপ্রেক্ষিতে চীনের অবিসংবাদিত নেতা দেং জিয়াওপিং ও দলের অন্যান্য বয়োজ্যেষ্ঠ নেতৃবর্গ বলপ্রয়োগের মাধ্যমে সমাধানের চেষ্টা করেন। ২০ মে, দলীয় কর্তৃপক্ষ সামরিক আইন জারী করেন ও বেইজিংয়ে ৩০০,০০০ সৈনিক মোতায়েন করেন।
বেইজিংয়ের প্রাণকেন্দ্র তিয়েনআনমেন স্কয়ারের দিকে অগ্রসরমান সেনাবাহিনীর আক্রমণকে রুখতে অস্ত্রহীন সাধারণ নাগরিকগণ বাঁধা দেবার চেষ্টা চালায়। ঐ স্কয়ারেই ছাত্রসহ অন্যান্য প্রতিবাদকারীরা সাত সপ্তাহ অবস্থান করছিল। কয়েকশত থেকে কয়েক হাজার পর্যন্ত নাগরিককে হত্যা করা হয়। চীন সরকার এ বিক্ষোভকে পাল্টা-বিপ্লব দাঙ্গা নামে পরিচিতি ঘটায়। এ ঘটনার বিষয়ে কোনরূপ আলোচনা ও স্মরণ করাকে নিষিদ্ধ ঘোষণা করা হয়।
বিক্ষোভ নস্যাৎ করার পর সরকার বিক্ষোভকারী ও তাদের সহায়তাকারীদের গণহারে গ্রেফতার করতে থাকে। বিদেশী সাংবাদিকদেরকে তাদের দেশে ফেরৎ পাঠান ও ঘরোয়া গণমাধ্যমে এ বিষয়ে লেখার উপর কর্তৃত্ব আরোপ করেন। পুলিশ ও অভ্যন্তরীণ নিরাপত্তা বাহিনীকে আরও শক্তিশালী করা হয়। বিক্ষোভকারীদের প্রতি কোনরূপ নমনীয়তা প্রদর্শন করা হয়নি। ঝাও জিয়াংকে পার্টির নেতৃত্ব থেকে দূরে রাখা হয় ও তাঁর স্থলে জিয়াং জেমিনকে মনোনয়ন দেয়া হয়। রাজনৈতিক পুণর্গঠন মূলতঃ স্থবির হয়ে পড়ে ও ১৯৯২ সালে দক্ষিণাঞ্চলে দেং জিয়াওপিংয়ের সফরের পূর্ব পর্যন্ত অর্থনৈতিক পুণর্গঠন করা হয়নি। বিক্ষোভকারীদের প্রতি চীন সরকার কর্তৃক সেনাবাহিনীর ব্যবহার করাকে কেন্দ্র করে আন্তর্জাতিকভাবে ব্যাপক নিন্দা জানানো হয়। পাশ্চাত্যের দেশসমূহ অর্থ সরবরাহ বন্ধ রাখে ও অস্ত্র বাণিজ্যেও এর প্রভাব পড়ে।
সাঁই জহুর
সাঁই জহুর অথবা সাঁই জহুর আহমেদ () () (জন্ম ১৯৩৭) পাকিস্তানের অন্যতম প্রধান সুফি শিল্পী। তিনি তার জীবনের বেশিরভাগ সময়ই বিভিন্ন মাজার ও দরবারে গান অতিবাহিত করেছেন। তিনি ২০০৬ সাল পর্যন্ত কোন গান রেকর্ড করেননি, অথচ তিনি শুধু লোকমুখের কথার ভিত্তিতেই বিবিসি ওয়ার্ল্ড মিউজিক অ্যাওয়ার্ডের জন্য মনোনীত হন।
তিনি  "সেরা বিবিসি ভয়েস অফ দ্যা ইয়ার ২০০৬" হিসেবে আবির্ভূত হন।
রুপি (দ্ব্যর্থতা নিরসন)
রুপি বলতে নিচের বিষয়গুলি নির্দেশ করতে পারে:
সিলোনিয়া নদী
সিলোনিয়া নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের দক্ষিণ-পূর্বাঞ্চলের ফেনী জেলার একটি নদী। নদীটির দৈর্ঘ্য ৬১ কিলোমিটার, গড় প্রস্থ ৬২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সেলোনিয়া নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ২২।
মালিপুর এলাকায় নদীর প্রস্থ ২৮ মিটার, গভীরতা ৭ মিটার। সিলোনিয়া নদী অববাহিকার আয়তন ৩০০.৬২ বর্গকিলোমিটার। এই নদীতে জোয়ার-ভাটার প্রভাব রয়েছে এবং বন্যাও হয়। এই নদীর তীরে বন্যা ব্যবস্থাপনা বাঁধ নির্মাণ করা হয়েছে। বামতীরে ২১ কিলোমিটার তীরব্যাপী এবং ডানতীরে ৬ কিলোমিটার। ৭৭০ মিটার এলাকায় ব্যাংক রিভেটমেন্ট আছে। এই নদীর প্রবাহ বারোমাস থাকে। ডিসেম্বর হতে মার্চ মাস অবধি এই প্রবাহ কমে যায়। তখন মালিপুর এলাকায় পানির গভীরতা থাকে ২ মিটার। জুন-জুলাইয়ে বর্ষা মৌসুমে আবার তা বৃদ্ধি পেয়ে ৪ মিটারে পৌঁছায়।
সিলোনিয়া নদী ভারতের ত্রিপুরা রাজ্যের পার্বত্য অঞ্চল হতে ফেনী জেলার পরশুরাম উপজেলার মধ্য দিয়ে বাংলাদেশে প্রবেশ করেছে। পরে ফুলগাজী, ফেনী সদর এবং ছাগলনাইয়ার মধ্য দিয়ে প্রবাহিত হয়ে এই জেলার মুহুরী নদীতে পতিত হয়েছে।
নিতাই নদী
নিতাই নদী বাংলাদেশ-ভারতের একটি আন্তঃসীমান্ত নদী। নদীটি ভারতের মেঘালয় রাজ্যের পশ্চিম গারো পাহাড় জেলা এবং দক্ষিণ গারো পাহাড় জেলা এবং বাংলাদেশের উত্তর-পূর্বাঞ্চলের ময়মনসিংহ ও নেত্রকোনা জেলার একটি নদী।
নিতাই নদীটির দৈর্ঘ্য ৩৬ কিলোমিটার, গড় প্রস্থ ৭৪ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক নিতাই নদী নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৪৬।
নিতাই নদীটির ঘোষগাঁও এলাকায় প্রস্থ ৯০ মিটার। নিতাই নদী অববাহিকার আয়তন ৩৮১ বর্গকিলোমিটার। এই নদীতে জোয়ার-ভাটার প্রভাব নেই এবং সাধারণত বর্ষা হলে বন্যা হয়। এই নদীর প্রবাহ বারোমাস থাকে। জানুয়ারি হতে মার্চ মাস অবধি এই প্রবাহ কমে যায়। কিন্তু বর্ষা মৌসুমে পানিপ্রবাহ বৃদ্ধি পায়। তখন প্রবাহের আনুমানিক পরিমাণ দাঁড়ায় ২৫.৫৬ ঘনমিটার/সেকেন্ড। এই নদীর তীরে ঘোষগাঁও বাজার এবং কলসিন্দুর বাজার গড়ে উঠেছে।
নিতাই নদী ভারতের মেঘালয় রাজ্যের পার্বত্য অঞ্চল হতে উৎপত্তি হয়ে ময়মনসিংহ জেলার ধোবাউড়া উপজেলার মধ্য দিয়ে বাংলাদেশে প্রবেশ করেছে। তারপর নেত্রকোনা জেলার দুর্গাপুর উপজেলার মধ্য দিয়ে প্রবাহিত হয়ে কংস নদীতে পতিত হয়েছে।
জাত্রা (ম্যাগাজিন)
জাত্রা () হল জাকার্তা, ইন্দোনেশিয়ায় প্রকাশিত একটি সাপ্তাহিক ম্যাগাজিন। এটি দেশের প্রধান দুইটি ম্যাগাজিনের একটি। অপর ম্যাগাজিনটি হল "টেম্পো"।
১৯৯৪ সালে "জাত্রা" প্রতিষ্ঠিত হয়। রাজধানী জাকার্তায় এর সদর দপ্তর অবস্থিত। এটি একটি সাপ্তাহিক ম্যাগাজিন, প্রতি সপ্তাহেই রাজনীতিসহ অন্যান্য বিষয়ভিত্তিক সংবাদ উপস্থাপন করে "জাত্রা"।
হার ওয়ার্ল্ড
হার ওয়ার্ল্ড () হল সিঙ্গাপুরের একটি ইংরেজি ম্যাগাজিন যা প্রধানত পেশাজীবী নারীদের লক্ষ্য করে প্রকাশিত হয়ে থাকে। এটি মালয়েশিয়া এবং সিঙ্গাপুরে একত্রে প্রকাশিত প্রথম কোন ইংরেজি ভাষার ম্যাগাজিন। জুলাই, ১৯৬০ সাল থেকে এই ম্যাগাজিনটি প্রকাশিত হয়ে আসছে। মালয়েশিয়া ও সিঙ্গাপুর বাদে আরো ৩টি দেশে - ইন্দোনেশিয়া, থাইল্যান্ড ও ভিয়েতনামে (অক্টোবর, ২০০৮ থেকে) প্রকাশিত হয় এই ম্যাগাজিন। মালয়েশিয়ার প্রকাশিত "হার ওয়ার্ল্ড" ম্যাগাজিনের প্রচ্ছদ অন্যান্য দেশ থেকে ভিন্ন হয়।
ম্যাগাজিনটিতে মূলত ফ্যাশন, নারী পেশাজীবীদের মাথায় রেখে বিজ্ঞাপন, প্রশিক্ষণ বিষয়ক লেখনী, জীবনধারা, ব্যক্তিজীবন ও লক্ষ্য ইত্যাদি বিষয়ের উপর লেখা থাকে। সিঙ্গাপুর প্রেস হোল্ডিংস (এসপিএইচ) এর অঙ্গসংস্থা হিসেবে 'এসপিএইচ ম্যাগাজিনস' এই ম্যাগাজিনটি প্রকাশ করে থাকে এবং এটি সিঙ্গাপুরের সর্বাধিক বিক্রীত নারীদের ম্যাগাজিন। "হার ওয়ার্ল্ডের" ইন্দোনেশীয়, থাই ও ভিয়েতনামীয় সংস্করণে নিজ নিজ ভাষাতেই নিবন্ধসমূহ ছাপা হয়।
জুলাই, ২০১০ সালের "হার ওয়ার্ল্ড সিঙ্গাপুর" সংখ্যার, (যা ছিল বিশেষ সংগ্রাহক সংখ্যা) প্রচ্ছদে কোনো নারীমূর্তি ছিল না, ম্যাগাজিনটির অর্ধশতবর্ষের মধ্যে প্রথমবারের মত।
এর মূল প্রতিদ্বন্দ্বি ম্যাগাজিন "ফিমেইল ম্যাগাজিন"। এটিও এসপিএইচএম ম্যাগাজিনের মালিকানাধী এবং ১৯৭৪ সাল থেকে প্রকাশিত হয়ে আসছে। এই ম্যাগাজিনটিও মালয়েশিয়া (১৯৭৪ থেকে) এবং ইন্দোনেশিয়ায় (২০০০ থেকে) প্রকাশিত হয়।
"ভিয়েতনাম'স নেক্সট টপ মডেল" প্রতিযোগিতার বিজয়ীকে অবশ্যই হার ওয়ার্ল্ড ইন্টারন্যাশনাল সমর্থিত "হার ওয়ার্ল্ড ভিয়েতনাম"-এর একটি সংখ্যার প্রচ্ছদে থাকতে পারেন।
জগ
জগ() হলো আমাদের দেশের পানি রাখার পাত্র।এটি অনেকের সম্মানীয় বস্তুও।
এর সরল গঠন হলো পেট মোটা এবং সরু একটি পাইপের মতো নল যা দ্বারা পানি নির্ধারিত পাত্রে ফেলা যায়।সাধারণত জগের হাতল থাকে যা দ্বারা জগটি ধরা যায়।জগ সাধারণ প্লাস্টিক,কাচ,সিরামিক ইত্যাদি থেকে তৈরী করা হয়।তবে বর্তমানে পিতল,এলুমিনিয়াম ইত্যাদি ধাতু দ্বারাও জগ তৈরী করা হয়।
জগ অনেক কাজে ব্যবহৃত হয়ঃ
উপরোক্ত কাজ গুলো ছাড়াও আরও অনেক কাজে জগ ব্যবহৃত হয়।
অনিল সরকার
অনিল সরকার (১ সেপ্টেম্বর ১৯৩৯ - ৯ ফেব্রুয়ারি ২০১৫) ছিলেন একজন ভারতীয় রাজনীতিবিদ, ১৯৭১ সালে বাংলাদেশের স্বাধীনতা যুদ্ধের অন্যতম সুহৃদ এবং ত্রিপুরার অন্যতম কবি ।
১৯৩৯ সালের ১ সেপ্টেম্বর কুমিল্লা জেলার লক্ষ্মীপুর গ্রামে তিনি জন্মগ্রহণ করেন। পড়াশুনা করেন কুমিল্লার বিখ্যাত ঈশ্বর পাঠশালায়। আগরতলার এম বি বি কলেজে স্নাতক ডিগ্রি অর্জনের পর কলকাতা বিশ্ববিদ্যালয় থেকে বাংলা সাহিত্যে স্নাতকোত্তর ডিগ্রি লাভ করেন।
১৯৭১ সালে মুক্তিযুদ্ধের সময় শরণার্থী ও মুক্তিযোদ্ধাদের জন্য ত্রাণ সংগ্রহ ও বাংলাদেশকে ভারতের স্বীকৃতি আদায়ের জন্য জনমত গঠনে তিনি ত্রিপুরায় ব্যাপক উদ্যোগ গ্রহণ করেন। আগরতলায় আশ্রয় নেওয়া বাংলাদেশের শিল্পী, লেখক ও কবিদের দিয়ে মুক্তিযুদ্ধের সমর্থনে সাংস্কৃতিক অনুষ্ঠান আয়োজনে উদ্যোগী ভূমিকা নেন । তিনি বাংলা ভাষায় অনেক কবিতার বই লিখেছেন, তাঁর কবিতার বই একাধিক ভাষায় অনূদিত হয়েছে লেখার জন্য রবীন্দ্র পুরস্কারও লাভ করেন । ত্রাণ শিবিরে শরণার্থী ও মুক্তিযোদ্ধাদের চিকিৎসায় পিপলস রিলিফ কমিটির উদ্যোগে তিনি ওষুধ সংগ্রহ অভিযানে নেতৃত্ব দেন। ত্রিপুরায় মাণিক সরকারের আমলে তিনি আটবার বিধায়ক ও মন্ত্রী ছিলেন।
বার্ধক্যজনিত কারণে তিনি ডায়াবেটিস, হৃদরোগ ও ইউরিনারি সমস্যায় ভুগছিলেন। ২০১৫ সালের ৯ ফেব্রুয়ারি নয়াদিল্লির অল ইন্ডিয়া মেডিকেল সায়েন্সে (এইমস) শেষ নিঃশ্বাস ত্যাগ করেন এই বর্ষীয়ান নেতা; তার মৃত্যুতে তিন দিনের শোক ঘোষণা করেছিল ভারতের ত্রিপুরা রাজ্য সরকার।
মোজা
মোজা () হল এক ধরণের পায়ে পরিহিত কাপড়।এটি জুতার ভেতরে বা খালি পায়ে পরা হয়।
এটি মূলত কাপড়ের তৈরী।মোজার উপরিভাগ এবং ভেতরের ভাগ দেখতে হুবহু বুট জুতার মতো।কিন্তু জুতা আর মোজার মধ্যে পার্থক্য হল মোজা কাপড়ের তৈরী কিন্তু জুতা কাপড়ের তৈরী নয়।
এটি সাধারণত কোথাও বেড়াতে যেতে বা কোনো বিশেষ জায়গায় যেতে পরিধান করা হয়।এটি পায়ের সৌন্দর্য বৃদ্ধি করে আবার পা কে শীত থেকে বাঁচায়।অনেকে এটি পরে ফুটবল বা দৌড়াতে হয় এমন খেলা খেলে থাকেন।এটি পা কে বিভিন্ন ধূলাবালি থেকে রক্ষা করে এবং পা কে সুন্দর রাখে।অনেকে পায়ে ব্যান্ডেজ ধরে রাখতে মোজা ব্যবহার করেন। ইসলাম ধর্মে মোজার উপর মাসেহ করা জায়েজ। কেননা মোজাও এক প্রকারের ঔষধ।
দেওনাই-চাড়ালকাটা-যমুনেশ্বরী নদী
দেওনাই নদী বা চাড়ালকাটা নদী বা যমুনেশ্বরী নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের নীলফামারী ও রংপুর জেলার মধ্য দিয়ে প্রবাহিত হয়। নদীটির দৈর্ঘ্য ১১৬ কিলোমিটার, গড় প্রস্থ ৫০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক দেওনাই-চাড়ালকাটা-যমুনেশ্বরী নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ৫৭। যমুনেশ্বরী নদী অববাহিকার আয়তন ৭০০ বর্গকিলোমিটার। প্রাচীন বরেন্দ্রভূমির এই অঞ্চল ফসল ও ফলমূল উৎপাদনে বহুকাল বিখ্যাত। এই নদীতে কোনো সেচ প্রকল্প নেই। যমুনেশ্বরী নদীতে জোয়ার-ভাটার প্রভাব নেই এবং সাধারণত বর্ষা হলে বন্যা হয়।
দেওনাই-চাড়ালকাটা-যমুনেশ্বরী নদীটি নীলফামারী জেলার ডোমার উপজেলার কেটকিবাড়ি ইউনিয়ন এলাকার বিলাঞ্চল হতে উৎপত্তি লাভ করেছে। অতঃপর এই নদীর জলধারা ডোমার, জলঢাকা, কিশোরগঞ্জ, বদরগঞ্জ, মিঠাপুকুর ও তারাগঞ্জ অতিক্রম করে দিনাজপুর জেলার নবাবগঞ্জ উপজেলার মিলানপুর ইউনিয়ন পর্যন্ত প্রবাহিত হয়ে করতোয়া (নীলফামারী) নদীতে নিপতিত হয়েছে।
অতীতে যমুনেশ্বরী নদী ভারতের পশ্চিমবঙ্গ রাজ্যের জলপাইগুড়ি জেলা হতে উৎপত্তি হয়ে নীলফামারী জেলার মধ্য দিয়ে বাংলাদেশে প্রবেশ করতো। তারপর রংপুর এবং দিনাজপুর জেলা এর গতিপথে পড়েছে।
বাংলাদেশ সেনাবাহিনীর সরঞ্জাম তালিকা
বাংলাদেশ সেনাবাহিনীর সরঞ্জাম তালিকা বর্তমানে বাংলাদেশ সেনাবাহিনীর ব্যবহৃত সরঞ্জামের একটি তালিকা। ছোট অস্ত্র, যানবাহন, কামান ও উড়োজাহাজ এর অন্তর্ভুক্ত।
দেবব্রত মুখার্জী
দেবব্রত মুখার্জী একজন ভারতীয় বাঙ্গালি পর্বতারোহী। তিনি এভারেস্ট পর্বতশৃঙ্গ নর্থ কল দিয়ে আরোহণকারী প্রথম অসামরিক ভারতীয় বাঙ্গালি।দেবব্রত মুখার্জী ২০১৪ সালের মে মাসের ২৫ তারিখে বিপ্লব বৈদ্য সহ নর্থ কল এবং এনই রিজ ধরে আরোহন করেন এবং সকাল ৮:৪৮ নাগাদ মাউন্ট এভারেস্টের চূড়ায় পা রাখেন। তিনি এই অভিযানের দলনেতা ছিলেন।